**Д О Г О В О Р**

**ЗА**

**ДОСТАВКА НА КОНСУМАТИВИ ЗА КАСОВАТА ДЕЙНОСТ**

Днес, ……………2018 г., в гр. София, между:

**БЪЛГАРСКАТА НАРОДНА БАНКА**, със седалище и адрес на управление: гр. София 1000, пл. ,,Княз Александър I“ № 1, код по БУЛСТАТ: 000694037, представлявана от Снежанка Деянова - главен секретар, в качеството ѝ на възложител, съгласно Заповед № БНБ-97813/17.09.2018 г. и ТЕМЕНУЖКА ЦВЕТКОВА - главен счетоводител, от една страна, наричана по-нататък в договора за краткост **ВЪЗЛОЖИТЕЛ**,

и

……………………………..…, със седалище и адрес на управление: …………………… , ЕИК: …………, представлявано от …………………………….…….., от друга страна, наричано по-нататък в договора за краткост **ИЗПЪЛНИТЕЛ**,

на основание чл. 112 от Закона за обществените поръчки (ЗОП) и във връзка с проведена открита процедура за възлагане на обществена поръчка по чл. 73, ал. 1 от ЗОП и Решение № ……………….. г. на главния секретар на БНБ за определяне на изпълнител на поръчката, се сключи настоящият договор за следното:

**І. ПРЕДМЕТ НА ДОГОВОРА**

**Чл. 1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва доставки на консумативи за касовата дейност, наричани по-нататък „стоките“, по обособена/и позиция/и, както следва:

1. **Обособена позиция № 1 – „Доставка на консумативи за касовата дейност“**, като стоките следва да отговарят на:

а) Техническите характеристики, съдържащи се в Приложение № 1 „Технически спецификации“, Раздел I и на снимките на касовите консумативи към него, които са неразделна част от този договор,

б) „Ценово предложение“ относно Обособена позиция № 1, което е неразделна част от този договор, както и на

в) Представеното с офертата на **ИЗПЪЛНИТЕЛЯ** техническо предложение,

и/или

2. **Обособена позиция № 2 - „Доставка на самозалепващи се пликове за банкноти и монети“**, като стоките следва да отговарят на:

а) Техническите характеристики, съдържащи се в Приложение № 1 „Технически спецификации“, Раздел II и на снимките на касовите консумативи към него, които са неразделна част от този договор,

б) „Ценово предложение“ относно Обособена позиция № 2, което е неразделна част от този договор, както и на

в) Представеното с офертата на **ИЗПЪЛНИТЕЛЯ** техническо предложение.

(2) **ИЗПЪЛНИТЕЛЯТ** доставя стоките по обособени позиции …………..… до склада на **ВЪЗЛОЖИТЕЛЯ** в сградата на Касов център на БНБ, на адрес: гр. София, ул. „Михаил Тенев” № 10.

(3) **ИЗПЪЛНИТЕЛЯТ** доставя стоките периодично по писмена заявка на **ВЪЗЛОЖИТЕЛЯ**. В заявката се посочват видът и количеството на стоките, които следва да бъдат доставени. Съответните заявки се изпращат на **ИЗПЪЛНИТЕЛЯ** в писмен вид - по пощата, е-mail или по факс. По изключение заявка може да се прави и по телефон, като последната се потвърждава писмено.

(4) Количество на стоките, за срока на договора, е посочено в Приложение № 1 „Технически спецификации“, като **ВЪЗЛОЖИТЕЛЯТ** си запазва правото по време на действие на договора да не поръча цялото посочено количество или в случай на необходимост, да го завиши, като същото ще се заплаща по единичните цени посочени в Ценовото предложение за обособената позиция на **ИЗПЪЛНИТЕЛЯ**.

**II. ЦЕНИ И НАЧИН НА ПЛАЩАНЕ**

**Чл. 2.** (1) Цената на всяка конкретна доставка се образува, като заявеното количество стоки се умножи по съответните им единични цени, посочени в Ценовото предложение за обособената позиция към офертата на **ИЗПЪЛНИТЕЛЯ**. В цената на доставките са включени всички разходи на **ИЗПЪЛНИТЕЛЯ** за изпълнение на поръчката, включително транспортните разходи до мястото на изпълнение по чл. 1, ал. 2 от договора.

(2) Заплащането от страна на **ВЪЗЛОЖИТЕЛЯ** се извършва в срок до 5 (пет) работни дни след извършване на всяка конкретна доставка и след подписване на съответния приемателно-предавателен протокол за доставка без липси и дефекти на стоките по чл. 8, ал. 1 и след представяне на фактура от страна на **ИЗПЪЛНИТЕЛЯ.**

(3) Всички плащания се извършват с нареждане за превод по следната банкова сметка на **ИЗПЪЛНИТЕЛЯ**:

**IBAN: ..........................................;**

**BIC:...............................................;**

**банка:...........................................;**

**град/клон/офис:...........................;**

(4) Общата стойност на всички плащания не може да надвишава сумата от:

а) 240 000 (двеста и четиридесет хиляди) лева – плащания за доставки на стоки по Обособена позиция № 1;

б) 140 000 (сто и четиридесет хиляди) лева – плащания за доставки на стоки по Обособена позиция № 2.

(5) **ВЪЗЛОЖИТЕЛЯT** следи стойността на извършените плащания по всяка обособена позиция и информира **ИЗПЪЛНИТЕЛЯ** при достигането съответно на сумата от 240 000 (двеста и четиридесет хиляди) лева без ДДС по Обособена позиция № 1 и сумата от 140 000 (сто и четиридесет хиляди) лева без ДДС по Обособена позиция № 2.

(6) **ВЪЗЛОЖИТЕЛЯТ** няма право да прави повече заявки по чл. 1, ал. 3 от този договор, както и да извършва каквито и да е плащания, когато сборът на сумата на платеното по договора до момента и сборът на сумата на бъдещата заявка надхвърлят сумата, посочена в ал. 4, съответно **ИЗПЪЛНИТЕЛЯТ** няма право да изпълнява заявки по чл. 1, ал. 3, които надхвърлят тази сума. В този случай договорът може да бъде прекратен по реда на чл. 10, ал. 4 поради изчерпване на сумата, предвидена от **ВЪЗЛОЖИТЕЛЯ** за доставките по настоящия договор.

**III. СРОК**

**Чл. 3.** (1) Договорът се сключва за срок от 2 (две) години, считано от 11.12.2018 г. или считано от датата посочена в регистрационния номер от деловодната система на **ВЪЗЛОЖИТЕЛЯ**, поставен на страница 1 от настоящия договор, ако тя е по- късна от датата – 11.12.2018 г.

(2) Срокът за изпълнение на всяка конкретна доставка по настоящия договор е:

а) по Обособена позиция № 1 - до ……… (……….) работни дни от датата на получаване на заявката на **ВЪЗЛОЖИТЕЛЯ** по чл. 1, ал. 3 и/или

б) по Обособена позиция № 2 - до ……… (……….) работни дни от датата на получаване на заявката на **ВЪЗЛОЖИТЕЛЯ** по чл. 1, ал. 3.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4**. (1) **ИЗПЪЛНИТЕЛЯТ** се задължава да доставя на **ВЪЗЛОЖИТЕЛЯ** стоките, посочени в чл. 1, ал. 1, в срока/сроковете по чл. 3, ал. 2 от договора.

(2) **ИЗПЪЛНИТЕЛЯТ** се задължава да осигурява за своя сметка транспорта на стоките до местоизпълнението.

(3) **ИЗПЪЛНИТЕЛЯТ** се задължава да приема незабавно всички заявки по чл. 1, ал. 3, които **ВЪЗЛОЖИТЕЛЯТ** е направил писмено – в писмо, факс или по е-mail, както и заявки, направени по телефон, като последните се потвърждават писмено.

(4) **ИЗПЪЛНИТЕЛЯТ** се задължава да заменя стоките с нови при извършена рекламация от страна на **ВЪЗЛОЖИТЕЛЯ**, като транспортът на подлежащите на замяна стоки от и до местоизпълнението е за сметка на **ИЗПЪЛНИТЕЛЯ**.

(5) **ИЗПЪЛНИТЕЛЯТ** се задължава да уведоми незабавно **ВЪЗЛОЖИТЕЛЯ** при възникване на пречки от стопански, административен или друг характер, които могат да забавят или да направят невъзможно изпълнението на договора.

(6) **ИЗПЪЛНИТЕЛЯТ** се задължава да спазва правилата за достъп до сградата на **ВЪЗЛОЖИТЕЛЯ**.

(7) **ИЗПЪЛНИТЕЛЯТ** няма право да разгласява каквато и да е информация, станала му известна при или по повод изпълнението на настоящия договор

(8) **ИЗПЪЛНИТЕЛЯТ** има право да получи от **ВЪЗЛОЖИТЕЛЯ** съответната цена за извършената доставка съгласно чл. 2 от договора.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5.** (1) **ВЪЗЛОЖИТЕЛЯТ** се задължава да приема в рамките на установеното работно време (всеки работен ден от **8:30** часа до **15:45** часа), доставените в срок и на място, както и съответстващи по вид, количество и качество на описаните в настоящия договор стоки.

(2) **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** съответното възнаграждение за извършената доставка по реда и в срока, предвидени в чл. 2 от договора.

(3) **ВЪЗЛОЖИТЕЛЯТ** има право да иска от **ИЗПЪЛНИТЕЛЯ** да извършва доставките при условията на чл. 1 от договора.

(4) **ВЪЗЛОЖИТЕЛЯТ** има право, когато **ИЗПЪЛНИТЕЛЯТ** се е отклонил от изискванията за доставката по чл. 1, да откаже приемането на част или на цялото количество, както и да откаже да заплати съответното възнаграждение, докато **ИЗПЪЛНИТЕЛЯТ** не изпълни своите задължения съгласно договора.

(5) **ВЪЗЛОЖИТЕЛЯТ** има право във всеки момент от действието на договора да извърши проверка относно качеството на доставяните стоки и стадия на изпълнение на доставките, без да пречи на оперативната дейност на **ИЗПЪЛНИТЕЛЯ**.

(6) **ВЪЗЛОЖИТЕЛЯТ** има право да изисква от **ИЗПЪЛНИТЕЛЯ** да документира по подходящ начин дейността по изпълнението на договора.

**VI. Гаранция за изпълнение**

**Чл. 6.** (1)За изпълнение на задълженията си по този договор **ИЗПЪЛНИТЕЛЯТ** предоставя гаранция за изпълнение на договора, представляваща 5 % от общата стойност на договора за съответната обособена позиция, посочена в чл. 2, ал. 4. Гаранцията за изпълнение се предоставя под формата на парична сума, банкова гаранция или застраховка най-късно при сключване на договора.

(2) В случай, че **ИЗПЪЛНИТЕЛЯТ** избере да предостави гаранция под формата на парична сума в лева, то сумата следва да бъде преведена по следната банкова сметка на **ВЪЗЛОЖИТЕЛЯ**:

IBAN: BG40BNBG96611000066123

BIC: BNBGBGSD

Банка: Българска народна банка.

(3) В случай, че **ИЗПЪЛНИТЕЛЯТ** избере да предостави банкова гаранция, то тя трябва да бъде безусловна, неотменима и изискуема при първо писмено поискване, с което **ВЪЗЛОЖИТЕЛЯТ** заявява, че **ИЗПЪЛНИТЕЛЯТ** не е изпълнил задълженията си по договора. Банковата гаранция следва да бъде предоставена в оригинал и със срок на валидност до 30 (тридесет) дни след изтичане на срока на договора по чл. 3, ал. 1. В случай че банковата гаранция е с по-кратък срок от посочения в предходното изречение, **ИЗПЪЛНИТЕЛЯT** се задължава да я подновява до покриване на срока на валидност посочен в предходното изречение. Всяко подновяване се извършва в срок до 20 календарни дни преди изтичането на срока на съответната гаранция. Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

(4) Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да обезпечава изпълнението на този договор чрез покритие на отговорността на **ИЗПЪЛНИТЕЛЯ**; да е изцяло заплатена застрахователната премия (не се допуска разсрочено плащане); да бъде със срок на валидност до 30 (тридесет) дни след изтичане на срока на договора по чл. 3, ал. 1. В случай че предоставената застраховка е с по-кратък срок от посочения в предходното изречение, **ИЗПЪЛНИТЕЛЯТ** се задължава да я подновява до покриване на последния по продължителност срок по договора. Всяко подновяване се извършва в срок до 20 календарни дни преди изтичането на срока на съответната гаранция. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

(5) **ВЪЗЛОЖИТЕЛЯТ** не дължи лихви върху сумата по гаранцията, независимо от формата, под която е представена.

(6) В случай на изменение на договора[[1]](#footnote-1), извършено в съответствие с този договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на договора, и да предостави на **ВЪЗЛОЖИТЕЛЯ** съответен документ за изменение на гаранцията в срок до 10 (десет) дни от подписването на допълнително споразумение за изменението.

(7) Възложителят освобождава гаранцията за изпълнение на Договора в срок до 30 (тридесет) календарни дни след изтичане на срока на договора по чл. 3, ал. 1 и при условие, че сумите по гаранциите не са задържани, или не са настъпили условия за задържането им.

(8) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 2, ал. 3 или друга сметка посочена писмено от **ИЗПЪЛНИТЕЛЯ**;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица на представител на **ИЗПЪЛНИТЕЛЯ** или упълномощено от него лице;

**Чл. 7.** (1) **ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, независимо от формата, под която е представена, когато **ИЗПЪЛНИТЕЛЯТ** не изпълни някое от своите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в договора неустойка за съответния случай на неизпълнение.

(2) **ВЪЗЛОЖИТЕЛЯТ** има право да усвои цялата гаранция или такава част от нея, която покрива отговорността на **ИЗПЪЛНИТЕЛЯ** за неизпълнение на задължения по договора, включително неустойки и други обезщетения, дължими по тях, както и при прекратяване на дейността на **ИЗПЪЛНИТЕЛЯ** или при обявяването му в несъстоятелност.

(3) При разваляне на договора, респективно при едностранно прекратяване от страна на **ВЪЗЛОЖИТЕЛЯ** на договора, поради виновно неизпълнение на задължения на **ИЗПЪЛНИТЕЛЯ** по него, сумата на гаранцията се усвоява изцяло, като обезщетение за прекратяване на договора.

(4) Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. В случай че неизпълнението на задължения по договора от страна на **ИЗПЪЛНИТЕЛЯ** по стойност превишава размера на гаранцията, **ВЪЗЛОЖИТЕЛЯТ** има право да търси обезщетение по общия ред.

(5) Когато **ВЪЗЛОЖИТЕЛЯТ** се е удовлетворил от Гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 10 (*десет*) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на Гаранцията за изпълнение да бъде в съответствие с чл. 6, ал. 1 от договора.

(6) **ВЪЗЛОЖИТЕЛЯТ** задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд по реда на Гражданския процесуалeн кодекс. Гаранцията се задържа до окончателното решаване на спора.

**VII. ПРИЕМАНЕ НА ДОСТАВКИ. РЕКЛАМАЦИИ**

**Чл. 8.** (1) Приемането на всяка конкретна доставка без липси и дефекти на стоките се удостоверява с двустранен приемателно-предавателен протокол, който се подписва от упълномощени представители на всяка от страните по договора.

(2) В случаите, когато при приемането на съответната доставка бъдат констатирани липси и/или явни недостатъци, констатациите се отразяват в приемателно-предавателен протокол, подписан от двете страни. В него се посочва срокът за доставка на липсващите бройки от стоките и/или замяна на бройките с явни недостатъци**.** Заплащането на съответната доставка се извършва след доставка на липсващите стоки и/или замяната със стоки без недостатъци, за което се подписва приемателно-предавателен протокол по ал.1.

(3) В случаите, когато се установят скрити недостатъци, **ВЪЗЛОЖИТЕЛЯТ** уведомява незабавно **ИЗПЪЛНИТЕЛЯ**. Съставя се двустранен констативен протокол с описание на:

а) скритите недостатъци и тяхната стойност;

б) вредите, в случай че са настъпили такива, причинени на **ВЪЗЛОЖИТЕЛЯ**, които са последица от употребата на стоката със скрити недостатъци и стойността на тези вреди.

Констативният протокол се подписва от представител на всяка от страните по договора. В констативния протокол се посочва и срокът на замяна на бройките със скрити недостатъци, както и начинът за заплащане стойността на вредите, последица от употребата на стоката със скрити недостатъци**.** След замяната със стоки без недостатъци се подписва приемателно-предавателен протокол по реда на ал. 1.

(4) В случай че **ИЗПЪЛНИТЕЛЯТ** не изпрати свой представител за подписване на констативния протокол по чл. 8, ал. 3, в срок от 3 (три) работни дни след писменото му уведомяване, **ВЪЗЛОЖИТЕЛЯТ** има право да състави сам протокола и да опише в него:

а) скритите недостатъци и тяхната стойност;

б) вредите, в случай че са настъпили такива, причинени на **ВЪЗЛОЖИТЕЛЯ**, които са последица от употребата на стоката със скрити недостатъци и тяхната стойност.

(5) Възложителят има право да удържи съответната стойност по ал. 4, б. „а“ и/или „б“ от гаранцията за изпълнение на договора. В случай, че стойността на скритите недостатъци/вредите е по-висока от стойността на гаранцията, **ИЗПЪЛНИТЕЛЯТ** се задължава да възстанови разликата до пълната стойност на появилите се недостатъци в срок до 7 (седем) календарни дни от съставянето на констативния протокол от **ВЪЗЛОЖИТЕЛЯ.**

**VIII. САНКЦИИ ПРИ НЕИЗПЪЛНЕНИЕ**

**Чл. 9.** (1) При забава на плащане **ВЪЗЛОЖИТЕЛЯТ** дължи неустойка на **ИЗПЪЛНИТЕЛЯ** в размер на 0.5% от стойността на забавеното плащане, за всеки просрочен ден, но не повече от 10% от тази стойност.

(2) При забавено изпълнение на задължение по договора от страна на **ИЗПЪЛНИТЕЛЯ** същият заплаща на **ВЪЗЛОЖИТЕЛЯ** неустойка в размер на 0.5% от стойността на забавеното изпълнение за всеки просрочен ден, но не повече от 10% от тази стойност.

(3) При забавено изпълнение на задължение по договора от страна на **ИЗПЪЛНИТЕЛЯ** повече от 20 (двадесет) календарни дни **ВЪЗЛОЖИТЕЛЯТ** има право да развали договора, без да дава допълнителен срок за изпълнение, като освен неустойката за забава има право и на неустойка за неизпълнение в размер на 10 %от съответната сума, посочена в чл. 2, ал. 4.

(4) При системно неспазване (три и повече пъти) на срока за доставка по чл. 3, ал. 2 **ВЪЗЛОЖИТЕЛЯТ** има право да развали договора, без да дава допълнителен срок за изпълнение, като освен неустойка зазабава има право и на неустойка за неизпълнение в размер на 10 % от съответната сума, посочена в чл. 2, ал. 4.

(5) **ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от гаранцията за изпълнение, като уведоми писмено **ИЗПЪЛНИТЕЛЯ** за това.

(6) **ВЪЗЛОЖИТЕЛЯТ** може да претендира обезщетение за претърпени вреди и пропуснати ползи по общия ред, в случай че същите превишават размера на предвидените в договора неустойки.

**IX. ПРЕКРАТЯВАНЕ НА ДОГОВОРА**

**Чл. 10.** (1) Договорът може да бъде прекратен по взаимно съгласие между страните, изразено в писмена форма.

(2) Договорът се прекратява с изтичане на сроковете, посочени в него.

(3) При виновно неизпълнение на задължения на една от страните, извън случаите по чл. 9, ал. 3 и ал. 4, договорът може да бъде развален от изправната страна с писмено предизвестие от 20 (двадесет) календарни дни до неизправната страна.

(4) **ВЪЗЛОЖИТЕЛЯТ** има право да прекрати договора с едностранно писмено предизвестие от 10 (десет) работни дни, отправено до **ИЗПЪЛНИТЕЛЯ**, когато поради доближаване на сумата по чл. 2, ал. 4 средствата, останали до достигане на този лимит, не са достатъчни за възлагане на друга заявка по договора.

**IХа. ДОГОВОР ЗА ПОДИЗПЪЛНЕНИЕ**

***(когато е приложимо)***

***Чл. 10а.*** *(1)* ***ИЗПЪЛНИТЕЛЯТ*** *се задължава да сключи договор/договори за подизпълнение с посочените в офертата му подизпълнители в срок до 3 (три) дни от сключването на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител* ***ИЗПЪЛНИТЕЛЯТ*** *изпраща копие на договора или на допълнителното споразумение на* ***ВЪЗЛОЖИТЕЛЯ*** *заедно с доказателства, че са изпълнени условията по* [*чл. 66, ал. 2*](http://web.apis.bg/p.php?i=2752471#p28982788) *и* [*11 ЗОП*](http://web.apis.bg/p.php?i=2752471#p28982788)*.*

*(2) Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно условията, посочени в чл. 66, ал. 11 от ЗОП.*

*(3) Процентното участие на подизпълнителите в изпълнение на Договора не може да бъде различно от посоченото в офертата на* ***ИЗПЪЛНИТЕЛЯ****. В случай че част от поръчката, която се изпълнява от подизпълнител, може да бъде предадена като отделен обект, подизпълнителят представя на* ***ИЗПЪЛНИТЕЛЯ*** *отчет за изпълнението на съответната част от услугите заедно с искане за плащане на тази част пряко на подизпълнителя.*

(4) *Когато за частта от поръчката, която се изпълнява от подизпълнител, изпълнението може да бъде предадено отделно от изпълнението на останалите доставки, подизпълнителят представя на* ***ИЗПЪЛНИТЕЛЯ*** *отчет за изпълнението на съответната част от доставките заедно с искане за плащане на тази част пряко на подизпълнителя.*

(5) ***ИЗПЪЛНИТЕЛЯТ*** *се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му заедно със становище, от което да е видно дали оспорва плащанията или част от тях като недължими*. ***ВЪЗЛОЖИТЕЛЯТ*** *заплаща на подизпълнителя възнаграждение за частта от доставките, извършени от последния, в срок до 30 (тридесет) дни от подписването на приемателно-предавателен протокол за доставката.* ***ВЪЗЛОЖИТЕЛЯТ*** *има право да откаже да извърши плащането, когато искането за плащане е оспорено от* ***ИЗПЪЛНИТЕЛЯ****, до момента на отстраняване на причината за отказа.*

*(6) В срок до 2 (два) дни от датата на сключване на договора, но най-късно преди започване на неговото изпълнение,* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за името, данните за контакт и представителите на подизпълнителите, посочени в офертата на* ***ИЗПЪЛНИТЕЛЯ****.* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за всякакви промени в предоставената информация в хода на изпълнението на договора в срок до 3 (три) дни от настъпване на съответното обстоятелство.*

*(7) При изпълнението на договора подизпълнителите са длъжни да спазват всички приложими нормативни актове, разпоредби, стандарти и други изисквания, свързани с предмета на договора.*

*(8) Паричните вземания по договорите за подизпълнение могат да бъдат прехвърляни или залагани съгласно приложимото право.*

*(9)**В цените, посочени в Ценовото предложение на* ***ИЗПЪЛНИТЕЛЯ****, са включени всички разходи на* ***ИЗПЪЛНИТЕЛЯ*** *за неговите подизпълнители, като* ***ВЪЗЛОЖИТЕЛЯТ*** *не дължи заплащането на каквито и да е други разноски, направени от* ***ИЗПЪЛНИТЕЛЯ.***

*(10)* ***ИЗПЪЛНИТЕЛЯТ*** *се задължава да контролира изпълнението на задълженията на подизпълнителите и да не възлага работата или части от нея на подизпълнители извън посочените в офертата на* ***ИЗПЪЛНИТЕЛЯ,*** *освен в случаите и при условията, предвидени в ЗОП.*

*(11)**Независимо от сключения договор за подизпълнение, отговорността за изпълнение на настоящия договор е на* ***ИЗПЪЛНИТЕЛЯ****.*

**Х.** **НЕПРЕОДОЛИМА СИЛА**

**Чл. 11.** (1)Когато неизпълнението на задължения, възникнали по силата на този договор се дължат на възникването на непреодолима сила, изпълнението на задълженията и съответните насрещни задължения се спират за времето на непреодолимата сила.

(2) Непреодолима сила е непредвидено и непредотвратимо събитие от извънреден характер, което възниква след подписването на настоящия договор като пожар, наводнение, земетресение или друго природно бедствие, стачки, саботаж, бунтове, състояние на война, ембарго и др.

(3) Страната, която не може да изпълни задълженията си поради непреодолима сила, не носи отговорност. Същата е длъжна в срок от 7 (седем) календарни дни писмено да уведоми другата страна за непреодолимата сила и евентуалните последици от нея за неизпълнението на договора, както и да представи доказателства, че непреодолимата сила е налице. При неуведомяване се дължи обезщетение за настъпилите от това вреди.

(4) Ако непреодолимата сила продължи толкова дълго, че някоя от страните вече няма никакъв интерес от изпълнението, то тя може да прекрати договора с едномесечно писмено предизвестие до другата страна.

**XI. СПОРОВЕ И ПРИЛОЖИМО ПРАВО**

**Чл. 12.** (1)Приложимо към настоящия договор е правото на Република България.

(2) Всички спорове, които биха възникнали във връзка с тълкуването или изпълнението на настоящия договор, ще се решават чрез преговори за постигане на споразумение между страните, а когато това се окаже невъзможно, спорът ще се отнася за разрешаване пред компетентния български съд, по реда на Гражданския процесуален кодекс.

(3) За неуредените в настоящия договор въпроси ще се прилагат разпоредбите на действащото българско законодателство.

**ХІI. ЗАЩИТА НА ЛИЧНИТЕ ДАННИ**

**Чл. 13.** (1)С цел изпълнение на настоящия договор, Страните предоставят единствено необходимите лични данни, представляващи информация за служебни контакти\*, посочена в чл. 14 и чл. 15, ал. 1 и ал. 2 от настоящия договор.

\**информация за служебни контакти – информация за контакт, свързана със служебните отношения, включително имена, длъжности, служебни адреси, служебни телефонни номера и и-мейл адреси на служителите и изпълнителите.*

(2) При  установяване на лични данни в предоставената от насрещната страна информация, различни от посочените в ал. 1, всяка от страните е длъжна да изтрие или да поиска тези лични данни да бъдат изтрити.

(3) Страните поемат задължение да обработват личните данни законосъобразно и добросъвестно, да не ги предоставят на трети лица и да ги заличат/изтрият след изтичане на установения в нормативен акт за съхранението им срок.

**ХІII. ЗАКЛЮЧИТЕЛНИ РАЗПОРЕДБИ**

**Чл. 14.** Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на договора и да подписват предвидените в договора документи (уведомления, протоколи, доклади и др.), както следва:

**За ИЗПЪЛНИТЕЛЯ: ………………………………………………..**

**За ВЪЗЛОЖИТЕЛЯ:** ………………………………………….

**Чл. 15.** (1) За целите на настоящия договор уведомяването на **ИЗПЪЛНИТЕЛЯ** ще се извършва писмено по факс: …………………, E-mail: [……………..](mailto:angela.nyagah@mint.fi) или с препоръчано писмо на адреса, посочен на страница 1-ва от настоящия договор.

(2) Уведомяването на **ВЪЗЛОЖИТЕЛЯ** ще се извършва писмено по факс……………, E-mail: ………………. или с препоръчано писмо на адреса, посочен на страница 1-ва от настоящия договор.

(3) При изпращане на уведомления по факс, за дата на получаване на уведомлението ще се счита датата, за която е излязло потвърждението за изпращане от факс машината.

(4) Ако някоя от страните промени посочените в ал. 1 или съответно ал. 2 данни, без да уведоми другата страна, последната не отговаря за неполучени съобщения, призовки и др.

Неразделна част от този договор са:

1. „Технически спецификации“ (Раздел I – Обособена позиция № 1 и снимки към него; и/или Раздел II – Обособена позиция № 2 и снимки към него и Раздел III – Обособена позиция № 3 и снимки към него) - Приложение № 1;

2. Техническо предложение, представено от **ИЗПЪЛНИТЕЛЯ** – Приложение № 2;

3. Ценово предложение, предоставено от **ИЗПЪЛНИТЕЛЯ** – Приложение № 3.

Настоящият договор се състави и подписа в 2 (два) еднообразни екземпляра, по един за всяка от страните, всеки със силата на оригинал.

Договорът се подписа при наличие на следните документи:

1. Гаранция за добро изпълнение на договора;

2. Документите по чл. 67, ал. 6 от ЗОП.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА ...........................................**

**СНЕЖАНКА ДЕЯНОВА ............................................**

**ГЛАВЕН СЕКРЕТАР ............................................**

**ТЕМЕНУЖКА ЦВЕТКОВА**

ГЛАВЕН СЧЕТОВОДИТЕЛ

1. Това е възможност, която е приложима в случаите, предвидени в чл. 111, ал. 2, изр. последно, и чл. 116, ал. 1, т.т.1, 2, 3 и 6, и чл. 116, ал. 4 ЗОП. [↑](#footnote-ref-1)